Εικόνα:Dsc00863.jpg - Βικιπαίδεια

# Εικόνα:Dsc00863.jpg

### Από τη Βικιπαίδεια, την ελεύθερη εγκυκλοπαίδεια

- Εικόνα
- Ιστορικό εικόνας
- Συνδέσεις εικόνας

Προβολή υψηλής ευκρίνειας (ανάλυσης) έκδοσης της εικόνας (1600x1072, 1618 KB)

## [Επεξεργασία] Περιγραφή

Η ΤΣΙΚΟΥΔΙΑ ( ή κοκκορεβυθιά) Η Τσικουδιά, ένα δένδρο πολύ γνώριμο στην περιοχή μας, για τους νόστιμους και πικάντικους καρπούς του, δεν είναι τίποτα άλλο από ένας πολύ κοντινός εξάδελφος του Αιγινίτικου φιστικιού (Pistacia Vera) αλλά και του Χιώτικου σκίνου της μαστίχας (Pistacia lentiscus) καθώς και του κοινού σκίνου (Schinus terebinthifolius) ενώ είναι μακρινός συγγενής της καρυδιάς. Η τσικουδιά της Χίου ανήκει στην οικογένεια των Πιστακίων, του γένους των Ανακαρδιακών της τάξης των Σαρπινδάλων και της συνομοταξίας των Μανολιόφυτων. Άλλα είδη της οικογένειας πολύ κοντά στην δική μας Τσικουδιά είναι το Πιστάκιο του Άτλαντα στο Λίβανο και το πιστάκιο της Κίνας , ένα δένδρο λιγότερο φουντωτό. Η Τσικουδιά ή κοκκορεβυθιά για την υπόλοιπη Ελλάδα (Pistacia Terebinthus) έχει όλα τα χαρακτηριστικά των φυτών της ίδιας οικογένειας. Η καταγωγή της είναι μεσογειακή όπου τη βρίσκουμε από την Ισπανία μέχρι το Λίβανο. Κύριος σκοπός της καλλιέργειάς τους δεν είναι τα νόστιμα και μυρωδάτα τσίκουδα αλλά η κρεμεντίνα. Αυτή είναι ρητίνη όμοια με το ρετσίνι του πεύκου, απ’ την οποία μετά από ειδική επεξεργασία (βρασμός), παράγεται η Τερεβινθίνη, το γνωστό νέφτι (Chian or Scio turpentine). Ακόμη χρησιμοποιείται σε βερνίκια και βασικό συστατικό σε λαδομπογιές. Η διαφορά στην κρεμεντίνα είναι ότι περιέχει μεγάλες ποσότητες Τανίνης. Έτσι παράγεται ένα λάδι που χρησιμοποιείται για να σκουραίνει και να γυαλίζει δέρματα όπως κι απ’ το βελανίδι ή την πέτικα. Το μαστιχαδιενολικό οξύ που παράγεται από την κρεμεντίνα, χρησιμοποιείται ως αντιφλεγμονώδες όπως απέδειξε ομάδα καθηγητών στο τμήμα φαρμακολογίας Πανεπιστημίου Βαλένσια Ισπανίας με πειράματα σε ποντίκια το 2002, αλλα και για πολλές άλλες φαρμακευτικές χρήσεις όπως τα αντηλιακά λάδια για το δικό μας μαύρισμα στην πλαζ. Η παγκόσμια επιστημονική ονομασία της Τσικουδιάς , Πιστακία ή Πισταχίος εμπεριέχει σαν δεύτερο συστατικό την λέξη Χίος και αυτό μας κάνει να πιστεύουμε ότι εδώ στον τόπο μας ανακαλύφθηκαν οι ευεργετικές ιδιότητες του συγκεκριμένου δένδρου, όπως και του μαστιχόδενδρου. Η Πιστακία η Τερέβινθος είναι γνωστή από αρχαιοτάτων χρόνων καθώς αναφέρεται σαφώς στην Αινειάδα του Βιργιλίου (βιβλίο10 γραμμή 136 ο Ασκάνιος γιός του Αινία παρομοιάστηκε στη μάχη ως η Ορίσια Τερεβίνθους) αλλά ακόμα και σε κείμενα το Προφήτη Ησαϊα κεφ.1 εδαφ. 29 όπου ένα δένδρο των Εβραιών μεταφράζεται ως Πιστάκιο . Η ίδια είναι γνωστή από την περίοδο της κλασσικής Ελλάδας για την αρωματική και Ιατρική χρήση των προϊόντων της. Η Τσικουδιά είναι δένδρο που φτάνει μέχρι και τα 10 μέτρα . Με κατάλληλο κλάδεμα μπορεί να παραμείνει σε χαμηλό ύψος προκειμένου να είναι ευκολότερη η συγκομιδή των καρπών της. Πρέπει να φτάσει στην ηλικία των 7 έως 10 ετών για να κάνει καρπό και ξεχωρίζει σε Αρσενικό και θηλυκά. Ένα αρσενικό δένδρο φτάνει για να επικονίασει από 8 έως 12 θηλυκά στην ίδια περιοχή. Καρπούς κάνουν μόνο τα θηλυκά που ανθίζουν μεταξύ Μάρτη και Απρίλη κάθε χρόνο. Οι μικροί φυστικοειδής καρποί ξεκινούν να μεγαλώνουν αμέσως μετά σε σχηματισμό κοντούρας. Αλλάζουν πολλά χρώματα και στο τέλος του καλοκαιριού από κόκκινοι μετατρέπονται σε σκούρο μελανό ενώ το επόμενο σκούρο πράσινο χρώμα δείχνει και την ωριμότητα τους. Τα φύλλα της Τσικουδιάς είναι ατρακτοειδή, πράσινα, γυαλιστερά και σχηματίζουν συστάδες των 9 (4 και 4 αντικριστά και ένα στην άκρη) σε σχήμα ψαροκόκκαλου. Αν χαράξεις τον κορμό της τρέχει ρετσίνι με έντονη οσμή και κολλώδεις ιδιότητες , την κρεμεντίνα με πολλαπλές χρήσεις. Οι καρποί της, τα τσίκουδα υπάρχουν σε πολλές ποικιλίες για διαφορετικές χρήσεις. Τα πρώιμα αρχίζοντας περίπου από τα τέλη Ιουνίου, τα Ψιλάντικα, τα Χατζημηνάτα, τα Ρεβυθάτα που είναι χοντρά και σαρκώδη, τα Ψιλά για την παραγωγή λαδιού και τα σέρτικα.

## [Επεξεργασία] Άδεια χρήσης

| Αυτή η εικόνα αποτελεί πνευματική ιδιοκτησία. Ωστόσο, ο κάτοχος των πνευματικών δικαιωμάτων επιτρέπει σε οποιονδήποτε να χρησιμοποιήσει την εικόνα για οποιονδήποτε σκοπό.

## Ιστορικό εικόνας

Υπόμνημα: (παρόν) = η παρούσα εικόνα/γραφικό, (διαγ.) = διαγραφή αυτής της παλαιάς εικόνας, (rev) = επαναφορά αυτής της παλαιάς έκδοσης
Πατήστε στην ημερομηνία για να προβάλλετε την εικόνα που φορτώθηκε την ημέρα εκείνη..

- ('διαγραφή') (παρόν) 08:54, 23 Ιουλίου 2006 . . Babis1 (Συζήτηση | Συνεισφορά) . . 1600×1072 (1.656.968 bytes) (Η ΤΣΙΚΟΥΔΙΑ ( ή κοκκορεβυθιά) Η Τσικουδιά, ένα δένδρο πολύ γνώριμο στην περιοχή μας, για τους νόστιμους και πικάντικους καρπούς του, δεν είνα)

- Επεξεργασία του αρχείου με την χρήση εξωτερικής εφαρμογής

  Δείτε τις οδηγίες εγκατάστασης για περισσότερες πληροφορίες.

## Συνδέσεις εικόνας

Δεν υπάρχουν σελίδες που συνδέουν σε αυτή την εικόνα.

Ανακτήθηκε από "http://el.wikipedia.org../../../d/s/c/%CE%95%CE%B9%CE%BA%CF%8C%CE%BD%CE%B1%7EDsc00863.jpg_e058.html"

Κατηγορίες: Εικόνες προς ελεύθερη χρήση

##### Views

- Εικόνα
- Συζήτηση
- Τελευταία έκδοση

##### Αναζήτηση